Portffolio sy’n cynnwys tystiolaeth o sut byddwch wedi datblygu’ch sgiliau iaith Gymraeg yn ystod y flwyddyn

Wrth adfyfyrio ar fy mhrofiad, teimlaf yn hapus yn gyffredinol o ran fy addysgu o Gymraeg. Casglais dystiolaeth gan greu fideo o’r wers ac rwyf wedi atodi rhai cynlluniau gwersi sydd yn dangos yr amrywiaeth o wersi a gweithgareddau roeddwn wedi creu er mwyn helpu gwella ac ymestyn lefelau Cymraeg y plant. Yn amlwg cyn gwneud unrhyw wers rhaid gwneud yn siŵr fod chi'r athrawes wedi paratoi yn drylwyr cyn y wers ac yn teimlo’n hapus gyda’r wybodaeth sydd yn cael ei roi i’r plant. Fel fy nharged i ddatblygu fy Nghymraeg yn fy adroddiad interim, ymddengys yn bwysig i mi wahaniaethu rhwng 'ei' ac 'eu'. Gwelais hyn yn rhywbeth oedd angen gwella er mwyn rhoi enghraifft dda i'r dysgwyr. Cefais wybodaeth dda o'r gwefan <https://resources.hwb.wales.gov.uk/VTC/2009-10/welsh/telesgop-grammar/CA3-nodiadau.pdf> o ran gramadeg a sut i wahaniaethu rhwng ‘ei’ ac ‘eu’.
O fewn yr aseiniad hwn mi fyddaf yn adfyfyrio ar fy mhrofiad o addysgu Cymraeg i blant tra oeddwn ar fy Mhrofiad Addysgol Proffesiynol. Mi fyddaf yn adfyfyrio ar fy hun yn rhoi cyflwyniad i’r plant ar sut i ysgrifennu llythyr personol ar ôl i mi ddarllen stori Gymreig o ‘Susan Rees: Merch yn y Pwll Glo’. Rhoddais y wers i grŵp o ddysgwyr o’r Cyfnod Sylfaen ym mlwyddyn 1 a 2, oherwydd eu grwpiau gallu, roedd rhaid cadw mewn golwg lefel dealltwriaeth y dysgwyr wrth gynllunio ar gyfer y gwersi gwahanol. Darllenais stori Susan Rees i’r dosbarth cyfan ar ddechrau’r wythnos ac yna roeddwn yn canolbwyntio ar y grwpiau gwahanol yn eu tro wrth wneud y cyflwyniad a’r tasg ffocws.
Creais weithgaredd tasg ffocws a oedd yn adlewyrchu ar ddealltwriaeth y grŵp o ran y stori a’r cyflwyniad. Amcan y wers oedd ysgrifennu llythyr i fam-gu Susan Rees gan ddilyn patrwm fel y dengys i’r iddynt, Y meini prawf oedd cyfeiriad ar y dde o’r dudalen, cyfarch yn gywir a brawddegau pwrpasol i gyd-fynd gyda chynnwys y llythyr.Roedd yn holl bwysig i wahaniaethu o ran y gefnogaeth i bob grŵp felly creais wahanol  fathau o daflenni cefnogaeth megis banc geiriau a phatrymau brawddeg a oedd yn addas i’r grwpiau hynny.
Gan mai y tro olaf i mi wneud y wers yma oedd i’r grŵp gallu-is, gwelais fod yn rhaid i mi newid y ffordd roeddwn yn cyflwyno i’r dysgwr a pha gwestiynau roeddwn yn eu holi, gan fod eu lefelau Cymraeg yn wahanol i’r grwpiau eraill. Roeddwn yn nerfus cyn dechrau gan nad oeddwn yn rhy siŵr pa ymateb bydd gyda’r dysgwyr o ran y dasg gan fod ei lefelau yn is  - roeddwn yn poeni efallai nad oedd y dysgwyr yn mynd i gael ei ysgogi i wneud y gwaith.  Roeddwn yn hapus yn gyffredinol gyda chyflwyniad y wers i’r llythyr personol a’r gweithgaredd dilynol, gan gofio mai hon oedd y tro cyntaf i mi gymryd gwers Gymraeg gyda’r grŵp gallu is o flwyddyn 1 a 2. Ar y cyfan mi wnes i fwynhau cyflwyno’r dasg iddynt a gwneud gweithgaredd gyda’r grŵp hon a gweld nifer yn cyflawni’r dasg i safon dda.
Pan oeddwn yn gwneud y cyflwyniad roeddwn yn gofyn cwestiynau cyffredinol o ran y wybodaeth roedd y dysgwyr yn derbyn, er mwyn rhoi help i’r dysgwyr pan fydd rhaid iddynt wneud y gweithgaredd, ac roedd y dysgwyr yn ymateb yn dda i’r cwestiynau ar y cyfan. Roeddwn yn falch eu bod nhw wedi gwrando yn astud arnaf er oedd y dosbarth yn swnllyd ar adegau. Yn ôl Tacsonomeg Bloom cred dylid gofyn cwestiynau i’r dysgwyr o ran meddwl yn sylfaenol er mwyn medru asesu’r wybodaeth a dealltwriaeth y dysgwyr o ran y wybodaeth sy’n cael ei roi iddyn nhw. Wrth i fi barhau i ofyn cwestiynau, megis ‘Beth sydd yn mynd nesaf?’, roedd  yn arwain yn naturiol i mi geisio darganfod dealltwriaeth y dysgwyr, sydd yn ymofyn i’r dysgwyr gael “complex processing knowledge”. Gweler Bloom ei bod hi’n bwysig i fedru asesu'r dysgwyr o ran eu gallu i ymroi, gweithredu, dadansoddi a gwerthuso. (Bloom,1956).
Dywedodd yr athrawes ddosbarth byddai’n haws i mi gyflwyno'r cyflwyniad i bob grŵp yn unigol er mwyn addasu sut oeddwn yn ei chyflwyno a pha gwestiynau roeddwn yn eu holi. Teimlais fod y gweithgaredd yn un effeithiol i weld a oedd y dysgwyr wedi deall y cyflwyniad o sut i greu llythyr personol. Gan fod dosbarth blwyddyn 1 a 2 wedi eu rhannu i mewn i bum grŵp o 10 dysgwyr  yn ôl lefelau gallu roedd yn holl bwysig i mi wahaniaethu’r gweithgaredd.  Roedd yn anodd ar y dechrau i wahaniaethu'r gweithgaredd gan nad oeddwn yn hollol siŵr sut bydd pob grŵp yn ymdopi gyda’r cyflwyniad a’r dasg, gan fod ystod eang o alluoedd gwahanol. Yn ôl Vygotsky mae gwahaniaethu o ran gallu yn bwysig ond bod yna angen i wybod pa gallu sydd ganddynt hwy oherwydd ‘by having a knowledge of what a child already knows should inform the next stage of learning and what interventions are necessary  to enable successful learning’ (1978). Mi wnaf gymryd hyn i ystyriaeth wrth roi cyflwyniad i grwp gallu is y tro nesaf gan gofio bod pob un unigolyn yn wahanol. 
 Ar ôl i mi gyflwyno’r cyflwyniad i’r dysgwyr ac esbonio’r dasg, aeth y dysgwyr ati i ddechrau’r dasg yn sionc, roedd hyn wedi rhoi hwb i mi fod y dysgwyr wedi deall sut i greu llythyr personol. Roedd rhai dysgwyr wedi ymddangos i weld y dasg yn heriol ar rhai adegau felly roedd angen rhoi cymorth, gan gofio i gyfeirio at y banc geiriau a’r enghraifft o lythyr, ond roedd pob un wedi cyflawni’r dasg i safon uchel ac o fewn yr amser a osodwyd. Gwelais hyn yn arwydd fod y dysgwyr wedi deall y cyflwyniad ac yna’n medru mynd ati i ysgrifennu llythyr personol yng ngeiriau eu hunain heb anhawster.
Cefais adborth o’r dysgwyr o ran sut roeddent yn teimlo o ran y cyflwyniad a’r dasg a dywedodd rhai dysgwyr eu bod wedi mwynhau'r gweithgaredd ac roedd wedi bod yn dipyn o hwyl iddyn, gwelais hyn fel arwydd roeddent wedi mwynhau’r cyflwyniad. Ar ddiwedd y wers, holais i’r dysgwyr os oeddent yn credu eu bod wedi cyrraedd yr amcanion dysgu a gwnaeth pob un dysgwr cytuno eu bod wedi cyrraedd amcan y wers. 
Gwelais fod y gweithgaredd wedi bod yn heriol i rai o’r dysgwyr ond wrth i mi wahaniaethu ar sut oeddwn yn cyflwyno’r cyflwyniad a pha gefnogaeth roeddwn yn rhoi i’r dysgwyr. Roedd yn holl bwysig i mi eirio’r cwestiynau o ran y cyflwyniad mewn ffordd a fyddai’n sicrhau na fyddai’n rhy anodd iddyn nhw i golli diddordeb yn y wybodaeth roeddwn yn rhoi iddyn nhw. Roedd y dasg wahaniaethol yn addas, gan olygu bod y dysgwyr yn medru cyflawni’r dasg heb unrhyw amheuaeth ac yn gwerthfawrogi’r wybodaeth derbyniwyd o’r cyflwyniad. Wrth i’r dysgwyr cyflawni’r gwaith, roedd yn dda i glywed eu bod wedi mwynhau’r dasg a thro nesaf mi fyddaf yn gobeithio’r rhoi cyfle iddynt i fod yn fwy creadigol gan greu llythyr eu hunain.  
Wrth ail-ymweld a’r fideo o fy hunain yn rhoi cyflwyniad i’r dysgwyr, sylwais fod lefel uchel iawn o sŵn yn y dosbarth a gan nad y grŵp roeddwn yn cyflwyno i oedd yn gwneud sŵn, dylen ni wedi cymryd mwy o sylw o ran aflonyddu lefel isel gan fy mod yn canolbwyntio ar y cyflwyniad.  Bydd yn bwysig i mi  ystyried sut dylaf datrys hwn y tro nesaf  gan wneud yn siŵr na fydd yn ymyrryd ar y wers.  
Gan fy mod wedi adfyfyrio ar sut oeddwn wedi cyflwyno’r wybodaeth i’r dysgwyr mae’n bwysig i mi weld sut gallaf symud ymlaen a beth dylaf gwneud nesaf i wella. Gan adfyfyrio ar fy nghyflwyniad, mae’n bwysig i fi flaenoriaethu i atgoffa’r dysgwyr am reolau’r dosbarth a sut dylid pawb ymddwyn wrth wrando ar gyflwyniad. Gwelaf y byddai o fudd i fynd i’r afael ag aflonyddu lefel isel, yn arwain i’r dysgwyr dysgu i’r gorau posib o ran cyfoethogi iaith a’u sgiliau gwrando yn y Gymraeg.
Yn y dyfodol, gwnaf wneud y gorau fedraf i greu awyrgylch fwy tawel a bod yna fwy o heddwch i’r dysgwyr medru canolbwyntio yn fwy dwys ar y cyflwyniad. Gwelaf fod hyn yn holl bwysig i wneud er mwyn sicrhau bod y dysgwyr yn cael y cyfle gorau posib i ddatblygu a gwneud cynnydd o fewn y wers ar ei sgiliau Cymraeg.

